তিনি আরও বলেন, ‘সঠিক পথে কাজ করলে পুরস্কার এক সময় সকলের ঘরেই আসবে। বর্তমান সরকার সঠিক সিদ্ধান্ত নিয়ে আমাকে বঙ্গবন্ধু জাতীয় পুরস্কারে নির্বাচিত করেছেন। এই জন্য আমি বর্তমান সরকারের কাছে চিরকৃতজ্ঞ। সেইসঙ্গে এই পুরস্কারে নির্বাচিত হওয়ায় আজ আমার কাজের অগ্রগতি আরও গতিশীল হয়েছে। আমি বিশ্বাস করি পরিশ্রম করলে একদিন ভাগ্যের পরিবর্তন আসবেই। আজ আমার দীর্ঘদিনের পরিশ্রম স্বার্থক এবং সফল হয়েছে। আমার এই পুরস্কার আমি ঈশ্বরদীর সকল কৃষকের মাঝে উৎসর্গ করলাম।’ দেশের ৩২ জন চাষীকে বঙ্গবন্ধু জাতীয় পদক প্রদান করা হয়েছে। এর মধ্যে ৫টি স্বর্ণ ৯টি রোপ্য ও ১৮টি ব্রোঞ্জ পদক।